Aftur ein sera góður dagur hjá føroyskum frælsum ítrótti, og teimum trimum 15 ára gomlu íðkarunum úr Bragdinum, sum í vikuskiftinum hava luttikið í donsku meistaraskapinum í frælsum ítrótti fyri ung (DMU) á Hvidovre Atletik Stadion. Arina Ludvig ognaði sær bronsu við einum trístøkkslopi á 9,93 m (w: -0,6). Løtu seinni sprintaði Arina 200 m uppá 29,15 sek (w: -0,7 m/s). Bæði úrslitini eru persónlig met…. . so tað syngur eftir í. Eiri Jógvansson Glerfoss vann enn eitt silvurmerki, og hesuferð á 200 m sprintteininum við 23,92 sek (w: -1,1 m/s), og er tað júst sama tíð, ið hann áður hevur runnið teinin. Og ein danskan meistara fingu vit sanniliga eisini, tá Jónas Gunnleivsson Isaksen endaði DMU-ballið við gulli á 800 m við sera góðum persónligum meti á 2.02. 38 min! Hesi ungu, saman við øllum hinum í Bragdinum, eru sanniliga ikki komin sovandi til góðu úrslitini. Venjing og aftur venjing! Hugagóð og í øllum veðrið, saman við teirra venjarum eru tey at síggja á Tórsbreyt. Og vit í felagnum eru sera errin av tykkum. Hjartaliga til lukku tit og góða ferð heimaftur 🙂 0: 02/0: 04 0: 00/0: 34 + 3 66 Tú, Beinta Hoydal Joensen, Ann-Mari Av Skarði og 63 onnur